বাবুটিপাড়া ইউনিয়ন

বাবুটিপাড়া ইউনিয়ন বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন। পূর্বে যেটি ২১নং পাহাড়পুর দক্ষিণ ইউনিয়ন নামে পরিচিত ছিল। 

 ইতিহাস 
বাবুটিপাড়া ইউনিয়ন পূর্বে ২১নং পাহাড়পুর দক্ষিণ ইউনিয়ন নামে পরিচিত ছিল।এই গ্রামের নামকরন নিয়ে অনেক কথা শুনা যায়। পাকিস্তান শাসনামলে এই গ্রামে প্রচুর হিন্দু সম্প্রদায় বাস করতেন। তাদের মধ্যে জাহাপুরের বাবুরা অন্যতম। তখনকার সময় এই গ্রামের বেশির ভাগ এলাকা জুড়ে গাছ-গাছালি আর বন-বাদরে ভরা ছিল। সেই থেকে এই গ্রামের নাম হয় বাবডি আরা। এরপর বাবুরা চলে গেলে আস্তে আস্তে তা পরিনত হয় মুসলিম সম্প্রদায়ের এক মহল্লায়। যেখানে হিন্দু সম্প্রদায় ছাড়া আর কোন মানুষ ছিলনা আজ সেখানে একটি পরিবার ও নেই। পরে তা সংস্কার করে বাবুটিপাড়া হিসেবে নতুন নামে সৃষ্টি করে। এই পরিষদটি ৩৩ শতাংশ জায়গার উপর অবস্থিত। স্থাপিত হয় ১৯৯২ খ্রি:। জমিদাতা বাবুটিপাড়া গ্রামেরই সন্তান জনাব মো: আকামত আলী।

 এক নজরে বাবুটিপাড়া ইউনিয়ন 

 আয়তন: ১৪ বর্গ কিলোমিটার ।
 সীমানা: উত্তরে পাহাড়পুর ইউনিয়ন, দক্ষিনে ঢাকা চট্টগ্রাম মহাসড়ক, পূর্বে ১২ নং ভানী ইউনিয়ন পরিষদ (দেবিদ্বার), পশ্চিমে ইলিয়টগঞ্জ (উঃ) ইউনিয়ন পরিষদ।
 মৌজা: ৭টি; বাবুটিপাড়া, দৈয়ারা, গান্দ্রা, লাজৈর, নরসিংহপুর, পান্তি, রামপুর।
 ওয়ার্ড: ৯টি।
 গ্রাম: ১৪টি।
 লোকসংখ্যা: ২২,৭৬৬ জন।
 ভোটার সংখ্যা: ১৩,৯৫৫ জন।
 পরিবার সংখ্যাঃ- ৪,৫২২ টি।
 শিক্ষাপ্রতিষ্ঠান: উচ্চ বিদ্যালয় ৩ টি, সরকারি প্রাথমিক বিদ্যালয় ৬ টি,  বেসরকারি প্রাথমিক বিদ্যালয় ৩টি, দাখিল মাদ্রাসা ২টি, ফোরকানিয়া মাদ্রাসা ৬টি, এতিমখানা ৩টি।
 মসজিদ: ৫০ টি।
 মন্দিরঃ: ০৫ টি।
 হাট/বাজারঃ: ৩ টি।
 নদী: ১ টি।
 খাল: ৮ টি।
 ডাকঘর: ১ টি।
 ইউনিয়ন ভূমি অফিস: ১ টি।
 হাসপাতাল/ স্বাস্থ্য কেন্দ্র: ১ টি।
 যোগাযোগ ব্যবস্থা: কাঁচা রাস্তা ৩৫ কিলোমিটার, পাকা রাস্তা ২০ কিলোমিটার।

 অবস্থান ও সীমানা 
মুরাদনগর উপজেলার সর্ব-দক্ষিণে বাবুটিপাড়া ইউনিয়নের অবস্থান। এ ইউনিয়নের উত্তরে পাহাড়পুর ইউনিয়ন, পূর্বে দেবিদ্বার উপজেলার রাজামেহার ইউনিয়ন ও ভানী ইউনিয়ন, দক্ষিণে চান্দিনা উপজেলার বাতাঘাসী ইউনিয়ন এবং পশ্চিমে দাউদকান্দি উপজেলার ইলিয়টগঞ্জ দক্ষিণ ইউনিয়ন ও ইলিয়টগঞ্জ উত্তর ইউনিয়ন অবস্থিত। ত্রিপুরা, আসাম ও মেঘালয় থেকে নেমে আসা পানির জলস্রোত গোমতী নদীর উপর দিয়ে প্রবাহিত হয়ে, বড় খাল দিয়ে যাওয়ার পথে প্রায় প্রতি বছরেই এই ইউনিয়নের শত শত একর জমির ফসল নষ্ট করা সত্বেও সংগ্রামে, ঐতিহ্যে ও প্রাকৃতিক দুর্যোগের বিরুদ্ধে লড়ে টিকে থাকার এক ঈর্ষণীয় সাফল্যের দাবীদার এই এলাকার জনসাধারণ।

 প্রশাসনিক কাঠামো 
বাবুটিপাড়া ইউনিয়ন মুরাদনগর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।

 শিক্ষা ব্যবস্থা 
বাবুটিপাড়া ইউনিয়নের মধ্যে বিভিন্ন ধরনের ধর্মীয় প্রতিষ্ঠান রয়েছে। এদের মধ্যে উল্লেখযোগ্য মসজিদের প্রাতকালীন মক্তব, মাদ্রাসা ও মন্দির।এসব ধর্মীয় প্রতিষ্ঠান থেকে এলাকাবাসী ধর্মীয় জ্ঞানচর্চা করে থাকে। এছাড়াও রয়েছে বেশকিছু কিন্ডারগার্টেন, প্রাইমারি স্কুল, মাধ্যমিক স্কুল ও কলেজ।

 শিক্ষা প্রতিষ্ঠান 
 জি.বি.ডি. আমির হামজা উচ্চ বিদ্যালয়
 দৈয়ারা সরকারি প্রাথমিক বিদ্যালয়
 ১৪২ নং বাবুটিপাড়া সরকারি প্রাথমিক বিদ্যালয়
 বাবুটিপাড়া শিশু শিক্ষালয়
 মডার্ন চাইল্ড একাডেমি
 বাবুটিপাড়া বালিকা উচ্চ বিদ্যালয়।

 যাতায়াত ব্যবস্থা 
অত্র ইউনিয়নে রয়েছে অত্যন্ত উন্নতমানের যাতায়াত ব্যবস্থা। গুরুত্বপূর্ণ প্রায় সব রাস্তাই পাকা। ঢাকা-চট্টগ্রাম মহাসড়কের ইলিয়টগঞ্জ বাস স্টেশন সংলগ্ন মুরাদনগর রাস্তার মাথা হতে সিএনজি বা অটোরিক্সাযোগে যাতায়াত করা যায়। তাছাড়াও ঢাকা-চট্টগ্রাম মহাসড়কের খাদঘর, দড়ানীপাড়া, লাজৈর রাস্তার মাথা থেকেও রিকশা বা সিএনজি পাওয়া যায়। অন্যদিকে পান্তি বা মুরাদনগর থেকেও সিএনজিতে করে যাতায়াত করা যায়।

 আরও দেখুন 
 মুরাদনগর উপজেলা
 মুরাদনগর থানা
 কুমিল্লা জেলা

 তথ্যসূত্র 

 বহিঃসংযোগ 

বিষয়শ্রেণী:মুরাদনগর উপজেলার ইউনিয়ন